**Kuo-ťia chang-tchien ťü** (čín. 国家航天局 – pchin-jin: *Guójiā hángtiān jú* – *Kuo-ťia chang-tchien ťü*; doslova: „Národný úrad pre kozmonautiku/vesmírne lety" [slovo „čínsky" v originálnom názve nie je]; angl. *China National Space Administration*; skratka: *CNSA*; vyskytujúce sa preklady: **Čínsky národný úrad pre vesmír**, **Čínsky národný kozmický úrad**, **Čínsky národný úrad pre kozmonautiku**, **Čínska národná vesmírna agentúra**) je čínska civilná organizácia, ktorá je zodpovedná za smerovanie čínskeho vesmírneho programu. Ide o verejnú tvár čínskeho vesmírneho programu a slúži ako kontaktný bod pre tlačové a zahraničné organizácie. Je tiež komunikačným prostriedkom a sprostredkovateľom medzi početnými oddeleniami, akademickými inštitúciami a spoločnosťami zapojenými do čínskeho vesmírneho programu. Súčasným riaditeľom CNSA je Čang Kche-ťien.

CNSA je riadiacim orgánom civilných kozmických aktivít Číny a v podstate nerealizuje žiaden vesmírny program. Zaoberá sa len bezpilotnými družicami a medziplanetárnymi kozmickými sondami. Skutočným prevádzkovateľom čínskych štátnych vesmírnych programov je Čínska aerokozmická spoločnosť pre vedu a technológie (angl. *China Aerospace Science and Technology Corporation*; skratka: *CASC*). Čínsky pilotovaný vesmírny program zaisťuje Čínska agentúra pre pilotované kozmické lety (angl. *China Manned Space Agency*; skratka: *CMSA*).

Dejiny
------

Organizácia vznikla v roku 1993 rozdelením čínskeho ministerstva pre letecký a kozmický priemysel na dve časti:

* CNSA
* Čínska aerokozmická spoločnosť (angl. *China Aerospace Corporation*). V rámci masovej reštrukturalizácie bola spoločnosť v roku 1998 rozdelená na niekoľko štátnych organizácií.

CNSA vznikla na základe predchádzajúceho vesmírneho (a hlavne raketového) programu, ktorý sa začal na konci 60. rokov snahou Číny o vlastný raketový nosič jadrových hlavíc. Prvá družica Tung-fang-chung 1 bola vyslaná do vesmíru v roku 1970. Vážila 173 kg a na palube mala rádiový vysielač, ktorý vysielal budovateľskú pieseň *Východ je červený*. V ďalších rokoch Čína vyslala niekoľko telekomunikačných satelitov, meteorologických družíc a samozrejme aj špionážne satelity.

Najväčší úspech dosiahla Čína v roku 2003, kedy došlo k vypusteniu kozmickej lode Šen-čou (*Božská loď*) s ľudskou posádkou. K vypusteniu lode bola použitá nosná raketa Čchang-čeng 2F (*Dlhý pochod 2F*). V septembri 2011 sa Číne podarilo vyslať na obežnú dráhu Zeme vlastnú kozmickú stanicu Tchien-kung 1 (*Nebeský palác 1*) ako odrazový mostík pre ďalšie cesty na Mesiac a Mars. V septembri 2016 bola úspešne vynesená na obežnú dráhu druhá čínska kozmická stanica Tchien-kung 2. Na konci apríla 2021 vyštartoval na obežnú dráhu Zeme modul Tchien-che (*Harmónia nebies*/*Nebeská harmónia*), ktorý je základným modulom prvej viacmodulovej čínskej kozmickej stanice Tchien-kung. CNSA pre tento projekt vyvinula zásobovacie kozmické lode Tchien-čou.

Referencie
----------

1. ↑   *Kozmické technológie - Užitočné odkazy* [online]. lfspace.ka.lf.tuke.sk, [cit. 2016-10-20]. Dostupné online.
2. ↑   *Malá encyklopedie kosmounatiky - Slovník pojmů a zkratek* [online]. mek.kosmo.cz, [cit. 2016-10-20]. Dostupné online.
3. ↑   *Astronomie a kosmonautika* [online]. space.winsoft.cz, [cit. 2016-10-20]. Dostupné online.
4. ↑   *Slovenský národný korpus* [online]. JÚ ĽŠ SAV, [cit. 2016-10-20]. Dostupné online.
5. ↑   *集团简介\_中国航天科技集团有限公司* [online]. spacechina.com, [cit. 2022-04-08]. Dostupné online.
6. ↑   *办公室领导\_中国载人航天官方网站* [online]. cmse.gov.cn, [cit. 2022-04-08]. Dostupné online.
7. ↑   *Core module of China's space station enters planned orbit - CGTN* [online]. news.cgtn.com, [cit. 2021-05-01]. Dostupné online.

Pozri aj
--------

* Čínska aerokozmická spoločnosť pre vedu a technológie
* Čínska agentúra pre pilotované kozmické lety

Iné projekty
------------

Commons
* Spolupracuj na Commons Commons ponúka multimediálne súbory na tému **Kuo-ťia chang-tchien ťü**

Externé odkazy
--------------

* Oficiálna stránka – čínska verzia
* Oficiálna stránka – anglická verzia
* CNSA na stránkach techblog.cz (po česky)

Zdroj
-----


|  |  |
| --- | --- |
| Portal | Kozmonautický portál |

*Tento článok je čiastočný alebo úplný preklad článku CNSA na českej Wikipédii.*

| * z
* d
* u
Národné kozmické programy |
| --- |
| Pilotované kozmické lety | 
* Sovietsky zväz/Rusko
* Spojené štáty
* Čína

 |
| Ostatné | 
* Alžírsko
* Argentína
* Arménsko
* Austrália
* Azerbajdžan
* Bahrajn
* Bangladéš
* Bielorusko
* Bolívia
* Brazília
* Bulharsko
* Česko
* Čína
* Dánsko
* Egypt
* Estónsko
* Etiópia
* Európa
* Filipíny
* Francúzsko
* Ghana
* Grécko
* Holandsko
* Irán
* India
* Indonézia
* Izrael
* Japonsko
* Južná Afrika
* Kanada
* Katalánsko
* Kazachstan
* KĽDR
* Kolumbia
* Kórejská republika
* Latinská Amerika a Karibik
* Litva
* Luxembursko
* Maďarsko
* Malajzia
* Mexiko
* Nemecko
* Nigéria
* Nový Zéland
* Nórsko
* Pakistan
* Poľsko
* Portugalsko
* Rakúsko
* Rumunsko
* Saudská Arábia
* Singapur
* Slovensko
* Spojené arabské emiráty
* Spojené kráľovstvo
* Sýria
* Španielsko
* Švajčiarsko
* Švédsko
* Taiwan
* Taliansko
* Thajsko
* Turecko
* Turkménsko
* Ukrajina
* Venezuela

 |